open-index/open-wikipedia-markdown huggingface dataset:
Στα σύνορα της προδοσίας

Το ***Στα σύνορα της προδοσίας*** είναι  έγχρωμη ελληνική ταινία κατασκοπευτική του 1968, σε σκηνοθεσία Ντίμη Δαδήρα, σενάριο Σταμάτη Φιλιππούλη, παραγωγή Τζέιμς Πάρις. Πρωταγωνιστούν οι Ανδρέας Μπάρκουλης, Καίτη Παπανίκα, Ίλυα Λιβυκού και Στέφανος Στρατηγός.

## Πλοκή
Ένας μυστικός πράκτορας των Σοβιετικών, που δουλεύει στην Κα-Γκε-Μπε, ο Γκιόργκι Δημήτριεβιτς (Κώστας Πρέκας), φτάνει στην Ελλάδα με σκοπό να αποσπάσει στοιχεία και πληροφορίες για μια μυστική βάση πυραύλων του ΝΑΤΟ. Θα συναντήσει μια γυναίκα (Βέρα Κρούσκα) που μένει κοντά στη βάση, καθώς και μια δασκάλα (Καίτη Παπανίκα) από ένα γειτονικό χωριό. Η δασκάλα έχει έναν ξάδελφο που είναι ο ταγματάρχης της ελληνικής αντικατασκοπίας Κώστας Δήμου (Ανδρέας Μπάρκουλης), ο οποίος έχει αναλάβει την αποστολή να βρει και να συλλάβει τον επικίνδυνο κατάσκοπο. Τελικά θα καταφέρει να τον συλλάβει και στη δίκη του στρατοδικείου, που γίνεται,  θα αποκαλυφθεί ότι ο Σοβιετικός πράκτορας που συνέλαβε δεν είναι άλλος από τον αδελφό του, ο οποίος την περίοδο του Εμφυλίου πολέμου  μεταφέρθηκε σε σοβιετικό στρατόπεδο.

## Διανομή ρόλων
* Ανδρέας Μπάρκουλης - ταγματάρχης Κώστας Δήμου**'
* [[Καίτη Παπανίκα]] - Ελένη Νίκα**'
* Κώστας Πρέκας - Γκιόργκι Δημήτριεβιτς / Γιώργος Δάρρας**'
* [[Ίλυα Λιβυκού]] - Μάρθα Δήμου
* [[Στέφανος Στρατηγός]] - Γιάγκος Τερζής
* [[Λιάκος Χριστογιαννόπουλος]] - Βενιέρης
* [[Βέρα Κρούσκα]] - Μιρέλα Θεοφιλίδου**'
* Δημήτρης Μπισλάνης - εισαγγελέας
* Γιώργος Βελέντζας - κύριος Δήμου
* Μανώλης Δεστούνης - διπλωμάτης
* Κώστας Παπαχρήστος - συνταγματάρχης

## Παραγωγή και παραλειπόμενα
Πολλές από τις σκηνές της ταινίας είναι γυρισμένες μέσα στο κτίριο της Βουλής (Παλαιά Ανάκτορα), όπως η σκηνή της δίκης.

Αποτελεί τη μεγαλύτερη εμπορική επιτυχία του Τζέιμς Πάρις. Η πρεμιέρα πραγματοποιήθηκε στις 28 Οκτωβρίου 1968, ενώ κυκλοφόρησε και με τη μορφή ντιβιντί την 1 Οκτωβρίου 2016.

Στο Φεστιβάλ Κινηματογράφου Θεσσαλονίκης 1968 κέρδισε το βραβείο αρτιότερης παραγωγής, σκηνοθεσίας, α'ανδρικού ρόλου (Κώστας Πρέκας) και β' γυναικείου ρόλου (Ίλυα Λιβυκού), ενώ απέσπασε Βραβείο β’ γυναικείου ρόλου (Ίλυα Λιβυκού) στο Φεστιβάλ Cambridge Boston (Η.Π.Α.) το 1969.
Ο Ντίμης Δαδήρας προσπάθησε να δημιουργήσει έναν Έλληνα Τζέιμς Μποντ, γεμάτο αισθησιαμό, με ανατροπές στην πλοκή και ασταμάτητη δράση Προφανής πολιτικής σκοπιμότητας βλέπεται ως χαρακηριστική μαρτυρία της επίσημης ιδεολογίας της δικτατορίας

## Παραπομπές

## Εξωτερικοί σύνδεσμοι
* 
* ''Στα σύνορα της προδοσίας'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1968
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές ταινίες δράσης
Κατηγορία:Ταινίες σε σκηνοθεσία Ντίμη Δαδήρα
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Τζέιμς Πάρις
Κατηγορία:Κατασκοπικές ταινίες
Ευάγγελος Αντώναρος

Ο **Ευάγγελος Αντώναρος** (Αθήνα, 16 Δεκεμβρίου 1950) είναι Έλληνας δημοσιογράφος και πολιτικός. Διετέλεσε κυβερνητικός εκπρόσωπος στις κυβερνήσεις του Κώστα Καραμανλή και βουλευτής Επικρατείας της Ν.Δ.

## Βιογραφικά στοιχεία
Γεννήθηκε στην Αθήνα το Δεκέμβριο του 1950, μεγάλωσε στην Καλλιθέα Αττικής και είναι γιος του γελοιογράφου Αρχελάου Αντώναρου και της Γεωργίας Πρωτονοτάριου. Αδελφός του ήταν ο δημοσιογράφος Μάνος Αντώναρος. Σπούδασε στη Νομική Σχολή του Πανεπιστημίου Αθηνών και εργάστηκε ως δημοσιογράφος. 

Το 1974 ορίστηκε ανταποκριτής του Axel Springer Verlag AG καλύπτοντας αρχικά τα Βαλκάνια, ενώ στη συνέχεια εγκαταστάθηκε στη Ρώμη. Το 1992 επέστρεψε στην Αθήνα ως ανταποκριτής αυτή τη φορά για τη Μέση Ανατολή. 

Έχει τιμηθεί με διάφορα βραβεία μεταξύ των οποίων το Journalistenpreis der Südosteuropa-Gesellschaft το 1997 για την κάλυψη των γεγονότων στη Βαλκανική Χερσόνησο και τις ανταποκρίσεις του από τη Μέση Ανατολή στην εφημερίδα Die Welt καθώς και αυτό του ιδρύματος Μπότση. Το 1994 εκλέχθηκε πρόεδρος της Ένωσης Ανταποκριτών Ξένου Τύπου Ελλάδας, θέση στην οποία παρέμεινε για αρκετά χρόνια.

Είναι νυμφευμένος και έχει ένα γιο και μία κόρη.

### Πολιτική σταδιοδρομία
Στις 2 Ιουλίου 2004 ορίστηκε αναπληρωτής κυβερνητικός εκπρόσωπος στην κυβέρνηση του Κώστα Καραμανλή, ενώ στις 23 Οκτωβρίου 2008 ορίστηκε με απόφαση του πρωθυπουργού κυβερνητικός εκπρόσωπος στη δεύτερη κυβέρνηση Καραμανλή. Στις βουλευτικές εκλογές του 2009 συμπεριλήφθηκε πέμπτος στο ψηφοδέλτιο Επικρατείας της ΝΔ χωρίς αρχικά να εκλεγεί. Την ίδια μέρα όμως λόγω της παραίτησης του επικεφαλής του ψηφοδελτίου Επικρατείας, Γιώργου Σουφλιά, η 5η θέση έγινε εκλόγιμη με συνέπεια να εκλεγεί εν τέλει βουλευτής. Στις εκλογές του 2012 ήταν υποψήφιος στη Β΄ Αθηνών. Πήρε 4.465 ψήφους και απέτυχε να επανεκλεγεί. Το 2018 διαγράφηκε από τη ΝΔ λόγω δηλώσεών του από τον πρόεδρο του κόμματος. 

Στις εκλογές του Μαΐου και του Ιουνίου 2023 ήταν υποψήφιος βουλευτής με τον ΣΥΡΙΖΑ-ΠΣ στην περιφέρεια Ανατολικής Αττικής, χωρίς να εκλεγεί. Επίσης, έθεσε υποψηφιότητα στις ευρωεκλογές του 2024, αποτυγχάνοντας πάλι να εκλεγεί. Στις 8 Νοεμβρίου 2024, αποχώρησε από το κόμμα καταγγέλοντας τις διαδικασίες του έκτακτου συνεδρίου του ΣΥΡΙΖΑ-ΠΣ που ξεκίνησε την ίδια μέρα.

Λίγες ημέρες αργότερα προσχώρησε στο Κίνημα Δημοκρατίας, συμμετέχοντας στην παρουσίαση της ιδρυτικής διακήρυξης του κόμματος. Ωστόσο τον Ιούλιο του 2025 διαγράφηκε έπειτα από κατηγορίες κατά του προέδρου Στέφανου Κασσελάκη.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Κυβερνητικοί Εκπρόσωποι (Ελλάδα)
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Ακρωτήριο Φάσσα

Το **ακρωτήριο Φάσσα** αποτελεί την Βόρεια και Βορειοσυτική εσχατιά της νήσου Άνδρου. Βρίσκεται πέντε περίπου μίλια ΝΔ. του ακρωτηρίου Καμπανός της Άνδρου) και ακριβώς απέναντι από το Κάβο Ντόρο της Νοτιοανατολικής εσχατιάς της Εύβοια. Πρόκειται για ένα από τα σπουδαιότερα ακρωτήρια του Αιγαίου λόγω της θέσης του επί του ακρωτηρίου Καφηρέα.

Στο ακρωτήριο αυτό υφίσταται μεγάλος ομώνυμος φάρος περιστροφικός α΄ τάξεως που είναι και ο πρώτος που εγκαταστάθηκε  στην Ελλάδα το 1859 καθώς και ο πρώτος που ανακαινίσθηκε το 1931.

Φάσσα
Γραμμή Αφροδίτης

Με τον όρο **γραμμή Αφροδίτης** ειδικά στη ζωγραφική και χαρακτική ονομάζεται η γραμμή που δημιουργούν οι λακίσκοι κάτω από την οσφύ και πάνω από τους γλουτούς που παρατηρούνται ιδιαίτερα στα γυναικεία και περισσότερο ευτραφή σώματα.

Η γραμμή Αφροδίτης αποτελεί σημαντικό κριτήριο αξιολόγησης ενός γυμνού καλλιτεχνήματος.

Κατηγορία:Ζωγραφική
Κατηγορία:Χαρακτική
Αλξίων

Ο **Αλξίων**, σύμφωνα με την Ελληνική Μυθολογία ήταν μυθικός Βασιλιάς της Πίσας στην Ήλιδα. Ήταν ο σύζυγος της Στερόπης (κόρης του Άτλαντος) με την οποία απόκτησε τον Οινόμαο.

## Παραπομπές


## Πηγές
*Greek Myth Index - Oenomaus

Κατηγορία:Μυθικοί βασιλείς της Πίσας
JAR

Στην επιστήμη της πληροφορικής με την επέκταση **JAR** (δηλ. **J**ava **AR**chive) ορίζεται ένα μορφότυπο συνάθροισης πολλών αρχείων σε ένα. Στην ανάπτυξη λογισμικού τα `.jar` αρχεία χρησιμοποιούνται για την διανομή Java κλάσεων και σχετικών μεταδεδομένων.

## Εξωτερικοί σύνδεσμοι
* JAR File Specification
* Using JAR files: The Basics (from Sun)
* Lesson: Packaging Programs in JAR Files (from Sun)
* Jar File Overview (from Sun)
* Jar Class Loader (dynamically loading classes directly from Jar files)
* fastjar - alternative .jar creation program written in C

Κατηγορία:Φορμά αρχείων
Δημήτρης Κρανιάς

Ο **Δημήτρης Κρανιάς** (1960) ήταν βουλευτής της Νέας Δημοκρατίας.

## Βιογραφικά στοιχεία
Γεννήθηκε στο Ναύπλιο και σπούδασε στην οδοντιατρική σχολή του πανεπιστημίου Θεσσαλονίκης. Ιδιώτευσε ως οδοντίατρος και έχει διατελέσει αντιπρόεδρος και πρόεδρος του δ.σ.  του Οδοντιατρικού Συλλόγου Αττικής καθώς και μέλος στο δ.σ. της Ελληνικής Οδοντιατρικής Ομοσπονδίας. Επίσης ήταν μέλος του διοικητικού συμβουλίου του ΟΠΑΠ.

Ασχολήθηκε με την πολιτική ήδη από τα φοιτητικά χρόνια. Εντάχθηκε στην ΟΝΝΕΔ και έχει αναλάβει διάφορες θέσεις στην Νέα Δημοκρατία. Από το 2001 δε εκλέγεται στην κεντρική επιτροπή του Κόμματος. Στις εκλογές του 2007 έθεσε υποψηφιότητα στον νομό Αργολίδας, δεν κατάφερε όμως να εκλεγεί. Τον Σεπτέμβριο όμως του 2009 ύστερα από την παραίτηση του Γιάννη Μανώλη, ως πρώτος επιλαχών, κατέλαβε την κενή έδρα ορκιζόμενος στη βουλή την 1η Σεπτεμβρίου 2009. Η θητεία του διήρκεσε δύο ημέρες. Στις εκλογές του 2009 απέτυχε να εκλεγεί βουλευτής.

Είναι παντρεμένος με τη δικηγόρο Ρομίνα Αναστασοπούλου και έχει τρία παιδιά.

## Παραπομπές


Κατηγορία:Βουλευτές Αργολίδος
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες οδοντίατροι
Αργολικός κόλπος

350px|right|thumb|Ο Αργολικός κόλπος.
Ο **Αργολικός κόλπος** είναι ο θαλάσσιος κόλπος που βρίσκεται ανάμεσα στην Αργολική χερσόνησο και τα παράλια της Αρκαδίας, καθώς και της ανατολικής Λακωνίας εν μέρη. Είναι ο ανατολικότερος από τους τρεις μεγάλους κόλπους που σχηματίζονται στην ακτογραμμή της νότιας Πελοποννήσου. Μαζί με τον Σαρωνικό κόλπο και τα νότια παράλια της Αργολίδας ορίζει την περιοχή του Αργοσαρωνικού.

Ο Αργολικός κόλπος έχει άνοιγμα 16 ναυτικά μίλια, από το ακρωτήριο Τουρκοβίγλα στην Κυνουρία, μέχρι το ακρωτήριο Άγιος Αιμιλιανός (στην αρχαιότητα ως Κωλυεργία) στην Ερμιονίδα. Η διείσδυση του κόλπου είναι 30 ναυτικά μίλια. Το μέγιστο βάθος του είναι 800 μέτρα. Από γεωλογικής άποψης είναι μια τεκτονική τάφρος που αναπτύσσεται συμμετρικά προς τη νοτιοανατολική κατεύθυνση. Κατά το Πλειόκαινο και στις αρχές του Πλειστόκαινου, επεκτεινόταν μέχρι τον Κορινθιακό κόλπο στον βορρά. Το κεντρικό τμήμα του κόλπου έχει ιζήματα πάχους 500 μέτρων. Στο βόρειο τμήμα εκβάλλουν ρέματα και εναποθέτουν ιζήματα.

Τα παράλια του Αργολικού είναι απόκρημνα στο τμήμα της νότιας Αργολίδας και Αρκαδίας και ομαλά στη βόρεια πλευρά του, που συναντά τον κάμπο της Αργοναυπλίας. Οι σημαντικότερες πόλεις και οικισμοί στα παράλια του Αργολικού κόλπου είναι το Ναύπλιο, το Τολό, το Βιβάρι, το Δρέπανο, η Κάντια, τα Ίρια, το Πορτοχέλι, η Ερμιόνη, η Κοιλάδα, η Νέα Κίος, οι Μύλοι, το Κιβέρι, το Ξηροπήγαδο, το Παράλιο Άστρος, ο Άγιος Ανδρέας, το Αρκαδικό Χωριό, ο Τυρός, και το Λεωνίδιο. Μέσα στον Αργολικό κόλπο υπάρχουν μικρά νησιά και αρκετές νησίδες. Οι μεγαλύτερες από αυτές είναι η Ψηλή, η Πλατειά και η Ρόμβη, που και οι τρεις βρίσκονται δίπλα στις ακτές της Αργολίδας. Στην έξοδο του Αργολικού κόλπου βρίσκονται και οι Σπέτσες του Αργοσαρωνικού.

Ο Αργολικός κόλπος αποτέλεσε το κέντρο του προϊστορικού πολιτισμού στον ελλαδικό χώρο, καθώς στα παράλια του αναπτύχθηκαν ορισμένες από τις πιο σημαντικές κοινωνίες της προϊστορικής Ελλάδας, όπως η πόλη της Λέρνας και η κοινωνία του Σπηλαίου Φράγχθι.

## Σημείωση
Λεπτομερείς ναυτιλιακές πληροφορίες για τον Αργολικό κόλπο παρέχει ο Ελληνικός Πλοηγός 2ος τόμος και ιδιαίτερα ο χάρτης ελληνικής έκδοσης: **ΧΕΕ-130**, που καλύπτει τον Αργολικό Κ. μέχρι τη θάλασσα Ερμιόνης (Βορειοανατολικά).

## Παραπομπές


Αργολικός
Αργολικός
Αργολικός
Αργολικός
Αργολικός
Κατηγορία:Κόλποι του Αιγαίου Πελάγους
Κατηγορία:Γεωγραφικοί σχηματισμοί της Αργολίδας
Κατηγορία:Γεωγραφικοί σχηματισμοί της Πελοποννήσου
Κατηγορία:Γεωγραφικοί σχηματισμοί της Αρκαδίας
Κατηγορία:Γεωγραφικοί σχηματισμοί των Νήσων
Κατηγορία:Γεωγραφικοί σχηματισμοί της Αττικής
Δημόσιο τηλεφωνικό δίκτυο μεταγωγής

Το **δημόσιο τηλεφωνικό δίκτυο μεταγωγής** (αγγλ. public switched telephone network (PSTN)) είναι το παγκόσμιο τηλεφωνικό δίκτυο. Αποτελείται από τηλεφωνικές γραμμές, οπτικές ίνες, συνδέσμους μέσω μικροκυμάτων, κυψελωτά δίκτυα, τηλεπικοινωνιακούς δορυφόρους, και υποθαλάσσια καλώδια, όλα διασυνδεδεμένα μεταξύ τους μέσω κέντρων switching, τα οποία επιτρέπουν σε οποιοδήποτε τηλέφωνο στον κόσμο να επικοινωνήσει με οποιοδήποτε άλλο. Αν και αρχικά ήταν ένα πλήρως αναλογικό ενσύρματο δίκτυο, τα τελευταία χρόνια έχει μετατραπεί σχεδόν στο σύνολό του σε ψηφιακό, ενώ έχουν εισαχθεί και ασύρματα τμήματα.

Το PSTN περιγράφεται από τεχνικά πρότυπα που δημιουργεί κυρίως ο διεθνής οργανισμός ITU-T, τα οποία επιτρέπουν την απρόσκοπτη διασύνδεση μεταξύ τηλεφωνικών δικτύων διεθνώς. Για τη διευθυνσιοδότηση (τα κοινά τηλεφωνικά νούμερα) χρησιμοποιούνται τα πρότυπα Ε.163/Ε.164.

Ο συνδυασμός των διασυνδεδεμένων δικτύων και του μοναδικού σχήματος αριθμοδοσίας κάνουν δυνατή την επικοινωνία μεταξύ δύο τηλεφωνικών συσκευών.

## Δείτε επίσης
* IVSN

Κατηγορία:Τηλεφωνία
Τηλεφωνια
Σίτο Ριέρα

Ο **Λορένθο "Σίτο" Ριέρα Ορτέγα** (ισπανικά: *Llorenç "Sito" Riera Ortega*) είναι Ισπανός ποδοσφαιριστής, γεννημένος στην πόλη Μανακόρ στις 15 Ιανουαρίου 1987.

Ο Σίτο Ριέρα ξεκίνησε το ποδόσφαιρο από τα τμήματα υποδομής της Μπαρτσελόνα, στη δεύτερη ομάδα της οποίας αγωνίστηκε για 2 χρόνια (2005-2007) όπου μέτρησε 64 συμμετοχές και σημείωσε 15 γκολ. Την περίοδο 2007-2008 αγωνίστηκε στην δεύτερη ομάδα της Εσπανιόλ όπου σε 29 συμμετοχές χωρίς όμως να καταφέρει να βρει τον δρόμο προς τα δίχτυα. Την περίοδο 2008-2009 φόρεσε ως δανεικός την φανέλα του Πανθρακικού πραγματοποιώντας αξιοπρόσεκτες εμφανίσεις και σημειώνοντας 5 γκολ σε 28 συμμετοχές. Στις 8 Ιουλίου 2009 υπέγραψε συμβόλαιο 3 χρόνων με τον Πανιώνιο, στον οποίο αγωνίστηκε με επιτυχία τις σεζόν 2009 ως 2011 επιτυγχάνοντας να αναδειχτεί ως ένας από τους πολυτιμότερους παίκτες του συλλόγου. Στις 14 Δεκεμβρίου 2011 έλυσε το συμβόλαιό του κοινή συνεναίσει και μετά από μικρό χρονικό διάστημα υπέγραψε συμβόλαιο συνεργασίας με την ουκρανική Τσερνομόρετς Οδησσού.

## Προσωπική ζωή
Ο αδελφός του, Άλμπερτ Ριέρα, είναι διεθνής με την εθνική ομάδα της Ισπανίας έχει αγωνιστεί στον αγγλικό σύλλογο Λίβερπουλ και την σεζόν 2010-2011 αγωνίστηκε στον Ολυμπιακό.

## Εξωτερικοί σύνδεσμοι

* Στατιστικά σεζόν 2009-10
* Στατιστικά σεζόν 2010-11
* Σίτο Λορένθο Ορτέγα&paiktisid=4835
* Στατιστικά σεζόν 2010-11 .

Κατηγορία:Επιθετικοί ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΦΚ Τσερνομόρετς Οδησσού
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Σλασκ Βρότσλαβ
Κατηγορία:Ξένοι ποδοσφαιριστές στην Ελλάδα
Κατηγορία:Ισπανοί ποδοσφαιριστές στο εξωτερικό
Κατηγορία:Ποδοσφαιριστές Ένωσις Νέων Παραλιμνίου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Πρέμιερ Λιγκ Καζακστάν
Κατηγορία:Ξένοι ποδοσφαιριστές στην Πολωνία
Τέμενος Κοτζά Μουσταφά Πασά

μικρογραφία|δεξιά|350px|Σχέδιο του Τεμένους το 1877.

To **τζαμί Κοτζά Μουσταφά Πασά** (τουρκ. *Koca Mustafa Paşa Camii* ή *Sünbül Efendi Camii*) είναι σήμερα τζαμί που βρίσκεται στην Κωνσταντινούπολη, παλαιότερα ελληνικό χριστιανικό μοναστήρι γνωστό ως **μονή του Αγίου Ανδρέου εν τη Κρίσει**. Είναι χτισμένο στη συνοικία Φατίχ.
## Περιγραφή της μονής
Η μονή είχε παλιά μεγάλο κήπο, ο οποίος σήμερα έχει μετατραπεί σε οικισμό. Στον περίβολο έστεκε ένα αιωνόβιο κυπαρίσσι, υψύκομο και ξηρότατο, με μια λεπτή σιδερένια αλυσίδα που κρεμόταν μέχρι την ρίζα του. Γύρω από τον κορμό του δέντρου υπήρχε ένα περίφραγμα. Στο περίφραγμα αυτό έμπαιναν αυτοί που ήταν να δικαστούν. Εξού και το όνομα της μονής «εν τη Κρίσει».
Ένα μέρος του κήπου ήταν νεκροταφείο. Πίσω από τη μονή υπήρχαν βρύσες, στοές, κελιά των καλογριών και διάφορα δώματα διδασκαλίας. Αργότερα, μετά την μετατροπή της μονής σε οθωμανικό τέμενος, επεκτάθηκε με οθωμανικά ιδρύματα.
## Ιστορία της μονής
Ο Άγιος Ανδρέας του οποίου η μνήμη τιμάται με την εκκλησία αυτή μαρτύρησε επί Κωνσταντίνου του Κοπρωνύμου και το σώμα του θάφτηκε σε έναν τόπο που λεγόταν Κρίση. Από τα πατριαρχικά έγγραφα ξέρουμε ότι η μονή ήταν γυναικεία. Ο Πατριάρχης αναφέρει ότι χτίστηκε από την Αρκαδία, την νεότερη αδελφή του Θεοδοσίου του νεωτέρου. Το 1483, ο Κοδζά Μουσταφά πασάς μετέτρεψε την μονή σε τζαμί. Σήμερα ονομάζεται Κοτζά μουσταφά πασά τζαμί, και δεν πρέπει να συγχέεται με την ομώνυμη Εκκλησία των Αγίων Πέτρου και Μάρκου. Το 1765 μέρος του τρούλου και μερικά από τα κτίρια κατέπεσαν από σεισμό και αργότερα ανακαινίστηκαν.

## Τα κειμήλια της μονής
Ο Παχυμέρης μας λέει ότι η Ραούλαινα Πρωτοβεστιάρισσα της μονής του Αγίου Ανδρέα εδεήθη στον βασιλιά για να καταθέσει το σώμα του αποθανόντος Πατριάρχη Αρσένιου στην μονή. Τότε ο βασιλεύς, η σύγκλητος και πάντες σχεδόν οι ιερωμένοι καθώς και πολύς λαός με λαμπάδες μετακόμισαν το λείψανο του πατριάρχη πρώτα στον ναό της Αγίας Σοφίας και μετά στην μονή του Αγίου Αντρέα.
## Το δικαστήριο της μονής
Στον περίβολο έστεκε ένα αιωνόβιο κυπαρίσσι, υψύκομο και ξηρότατο, με μια λεπτή σιδερένια αλυσίδα που κρεμόταν μέχρι την ρίζα του. Γύρω από τον κορμό του δέντρου υπήρχε ένα περίφραγμα. Στο περίφραγμα αυτό έμπαιναν αυτοί που ήταν να δικαστούν. Στο δικαστήριο αυτό δικάζονταν όσοι χρωστούσαν χρήματα. Η αλυσίδα λεν ότι έλεγε την αλήθεια. Καθυψώνονταν όταν ο κατηγορούμενος όφειλε χρήματα, και ανυψώνονταν αν είχε εξοφλήσει το χρέος του. Κάποια μέρα ένας Οθωμανός κατηγόρησε έναν Εβραίο ότι του χρωστούσε χρήματα από παλιά. Ο Εβραίος κρατούσε ένα κούφιο ραβδί στο οποίο είχε κρύψει τόσα λεφτά, όσα χρωστούσε στον Οθωμανό. Ο Εβραίος έδωσε το ραβδί στον Οθωμανό δήθεν να το κρατήσει. Και οι δυο μπήκαν στον περίφραγμα για να δικαστούν. Τότε έγινε το εξής: Η αλυσίδα στον Εβραίο ανυψώθηκε, δηλαδή έδειξε ότι είχε εξοφλήσει το χρέος του, ενώ στον Οθωμανό καθυψώθηκε, που σήμαινε ότι χρωστούσε χρήματα. Η αλυσίδα σήμερα φυλάγεται ως αξιοθέατο.
## Παραπομπές

## Πηγές
* 

## Εξωτερικοί σύνδεσμοι
* 

Ανδρεου
Κατηγορία:Τζαμιά στην Κωνσταντινούπολη
Νίκος Χατζής

Ο **Νίκος Χατζής**, γεννημένος στις 3 Ιουνίου 1976 στην Καλαμάτα, είναι Έλληνας πρώην διεθνής καλαθοσφαιριστής. Έχει ύψος 1,96 και αγωνίστηκε ως πλέι μέικερ και σούτινγκ γκαρντ.

## Καριέρα
Ξεκίνησε την καριέρα του από τον Ποσειδώνα Καλαμάτας αλλά μετά το παγκόσμιο πρωτάθλημα των εφήβων της Αθήνας πήρε μεταγραφή για την ΑΕΚ. Στην συνέχεια πήγε στον Ολυμπιακό, στον Πανιώνιο και ξαναγύρισε στην ΑΕΚ. Ακολούθησε το 2009 ο Ηλυσιακός Α.Ο. και το 2014 ο Αρκαδικός. Στα τέλη του 2015 ανακοίνωσε την αποχώρησή του από την ενεργό δράση.

## Τίτλοι
#Παγκόσμιος πρωταθλητής με την Εθνική Εφήβων (1995), 
#Πρωταθλητής Ευρώπης με την Εθνική Παίδων (1993), 
#Πρωταθλητής Ελλάδας με την ΑΕΚ (2002), 
#Κυπελλούχος Ελλάδας με την ΑΕΚ (2000, 2001), 
#Κυπελλούχος Σαπόρτα με την ΑΕΚ (2000)

## Διακρίσεις
### Στην Α1 (1986/87-σήμερα)
* 2ος σε συμμετοχές - 554
* 3ος σε πόντους - 5.200
* 8ος σε κλεψίματα - 415
* 9ος σε ασίστ - 928
Τελευταία ανανέωση Σεπτέμβριος 2016

### Συμμετοχές και στατιστικά στην Ευρωλίγκα την πενταετία (2000-2005)

### Λοιπές διακρίσεις
* 4x Ελληνικό All-Star Game: (1999, 2000, 2004, 2005)
* 2x Νικητής του διαγωνισμού τριπόντων στο ελληνικό All-Star Game: (2000, 2003)
* Καλύτερη πεντάδα στο Ελληνικό Πρωτάθλημα: (2004)

## Παραπομπές


## Εξωτερικοί σύνδεσμοι
* 
* 
*  ''«Οι μεγάλοι σταθμοί ενός «500άρη»»'', αφιέρωμα στην ιστοσελίδα του NovaΣΠΟΡ FM, 7 Μαρτίου 2012.

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ22
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Αρκαδικού
Κατηγορία:Πόιντ γκαρντ
Κατηγορία:Σούτινγκ γκαρντ
Λιμπρεβίλ

Η **Λιμπρεβίλ** (αγγλικά: *Libreville*, με πληθυσμό 541.000 -αστική περιοχή, ενώ η πόλη αριθμεί 467.000- σύμφωνα με εκτιμήσεις του 2002)  είναι η πρωτεύουσα και η μεγαλύτερη πόλη της Γκαμπόν. Αποτελεί λιμάνι στον ποταμό Κόμο, κοντά στον Κόλπο της Γουινέας και εμπορικό κέντρο για τη μεταφορά ξυλείας. Η πόλη έχει μεταξύ άλλων διεθνές αεροδρόμιο, πανεπιστήμιο και νοσοκομείο.

## Ιστορία
Η περιοχή όπου βρίσκεται η Λιμπρεβίλ κατοικήθηκε από τη φυλή των Μπονγκουέ (Mpongwé- προφορά: Εμπονγκουέ) πολύ πριν κατακτηθεί από τους Γάλλους το 1839. Το 1846 το βραζιλιάνικο πλοίο *L'Elizia*, που μετέφερε σκλάβους προς πώληση, πιάστηκε από το γαλλικό ναυτικό κοντά στο Λοάνγκο. Οι δούλοι απελευθερώθηκαν και ίδρυσαν τη Λιμπρεβίλ (στα γαλλικά σημαίνει: «Ελεύθερη Πόλη», σε αντιστοιχία με τη Φρίταουν της Σιέρα Λεόνε) , το 1848. Η πόλη ήταν το σημαντικότερο λιμάνι στη Γαλλική Ισημερινή Αφρική την περίοδο από το 1934 ως το 1946 και το 1940 διαδραμάτισε σημαντικό ρόλο στη Μάχη της Γκαμπόν. Η πόλη αναπτύχθηκε αρχικά με αργούς ρυθμούς (το πρώτο υποκατάστημα τράπεζας άνοιξε το 1930) και είχε 31.000 κατοίκους όταν η Γκαμπόν έγινε ανεξάρτητη, το 1960. Σήμερα περισσότερο από το ήμισυ του συνολικού πληθυσμού της χώρας ζουν στην πρωτεύουσα.

## Γεωγραφία
Από το βορρά ως το νότο, οι σημαντικότερες περιοχές της πόλης είναι η περιοχή Μπατερί 4 (Batterie IV), η Καρτιέ Λουί (Quartier Louis), γνωστή για τη νυχτερινή της ζωή, η Μον-Μπουέ (Mont-Bouët) και η Νομπακελέ (Nombakélé), η Γκλας (Glass, ο πρώτος ευρωπαϊκός οικισμός στην Γκαμπόν), η Ολουμί (βιομηχανική περιοχή) και η Λαλαλά. Το λιμάνι και ο σιδηροδρομικός σταθμός της πόλης στη γραμμή του Διαγκαμπονέζικου Σιδηροδρόμου βρίσκονται στην Οβέντο (Owendo) στα νότια της κυρίως περιοχής. Πιο εσωτερικά βρίσκονται οι φτωχές περιοχές.

## Μεταφορές
Οι αεροπορικές συγκοινωνίες εξυπηρετούνται από το διεθνές αεροδρόμιο της πόλης, το οποίο αποτελεί το μεγαλύτερο στην Γκαμπόν. Βρίσκεται γύρω στα 11 χλμ. βόρεια της πόλης.

## Πολιτισμός και εκπαίδευση
μικρογραφία|200px|Η αμερικανική πρεσβεία στη Λιμπρεβίλ
Στα αξιοθέατα της πόλης συμπεριλαμβάνονται το Εθνικό Μουσείο Τεχνών και Παραδόσεων, το Γαλλικό Πολιτιστικό Κέντρο, ο Καθεδρικός Ναός της Αγίας Μαρίας, ο ναός του Αγίου Μιχαήλ (κατασκευασμένος από ξύλο) στο Νκέμπο και πολλά άλλα. Η κύρια αγορά βρίσκεται στη Μον-Μπουέ. Στη Λιμπρεβίλ εδρεύουν βιβλιοθήκη, ερευνητικά ινστιτούτα, σχολή δημόσιας διοίκησης, νομική σχολή και το πανεπιστήμιο Ομάρ Μπόνγκο, το οποίο ιδρύθηκε το 1970. Κοντά στον ποταμό Κόμο βρίσκεται το Εθνικό Πάρκο Πονγκαρά, που καλύπτει έκταση 929 τετραγωνικών χιλιομέτρων. Πίσω από το ακρωτήρι Εστεριάς (Cap Esterias) βρίσκεται το Εθνικό Πάρκο Ακαντά, όπου φωλιάζουν σμήνη μεταναστευτικών πτηνών.

## Οικονομία
Η πόλη είναι κέντρο της βιομηχανίας οικοδομών, ζυθοποιίας και επεξεργασίας ξυλείας. Στα προϊόντα που εξάγονται από την Λιμπρεβίλ πρωταρχικό ρόλο κατέχει η ξυλεία, το καουτσούκ και το κακάο από το κύριο λιμάνι της πόλης, ενώ δευτερεύων λιμένας είναι το Οβεντό (Owendo).

## Παραπομπές


## Εξωτερικοί σύνδεσμοι

* Site officiel de la Mairie de Libreville- επίσημος ιστότοπος.

Κατηγορία:Πόλεις της Γκαμπόν
Κατηγορία:Πρωτεύουσες της Αφρικής
Τέμενος Γκιουλ

Το **Τέμενος Γκιουλ**  οικοδομήθηκε και λειτούργησε ως χριστιανικός **[[Εκκλησία (αρχιτεκτονική)|Ναός]] της [[Αγία Θεοδοσία η Κωνσταντινουπολίτισσα|Αγίας Θεοδοσίας]]** στην Βυζαντινή Κωνσταντινούπολη. Το 16ο αιώνα μετατράπηκε σε ισλαμικό τέμενος με την ονομασία **Γκιουλ Τζαμί** (τουρκικά: *Gül Camii*). Βρίσκεται στο δήμο Φατίχ της Κωνσταντινούπολης  και ειδικότερα στη συνοικία Αγιάκαπου, γνωστή κατά τη βυζαντινή περίοδο ως «τα Δεξιοκράτους».

## Περιγραφή του ναού
Αν και ταυτίζεται με τη μονή της Αγίας Θεοδοσίας, η αρχική αφιέρωση του βυζαντινού ναού δεν είναι γνωστή με βεβαιότητα. Έχει επίσης ταυτιστεί με το καθολικό της μονής του Χριστού Ευεργέτη. Ο ναός είναι ένα ψηλό επιβλητικό σύμπλεγμα. Ο τύπος του είναι σταυροειδής εγγεγραμμένος μετά τρούλου και υπερώων αλλά συχνά κατατάσσεται και στις μεταβατικές τρουλαίες βασιλικές. Ο οκταγωνικός τρούλος του στηρίζεται σε τέσσερις πεσσούς και αποτελεί νεότερη κατασκευή, στη διάρκεια επισκευών μετά την Άλωση της Κωνσταντινούπολης. Ο νάρθηκας του ναού και τα πλάγια κλίτη έχουν υπερώα. 

thumb|left|350px|Χαρακτικό του Τεμένους το 1877.
Σήμερα ο ναός βρίσκεται περικυκλωμένος μέσα σε οικισμό. Ο Λεονκλάβιος υποστηρίζει ότι στη μονή φυλάσσονταν το σώμα της Αγίας, και ότι μαζί με άλλα λείψανα οι Οθωμανοί κατακτητές το πέταξαν στους δρόμους κατά την Άλωση της Κωνσταντινούπολης. Κατά μια άλλη εκδοχή, το λείψανο της Αγίας ευρίσκετο στην μονή του Δεξιοκράτους.

## Ιστορία
Αν και πρόκειται για ένα μεγάλο και υπέροχο κτίσμα, δεν έχουμε πληροφορίες για το ποιος έκτισε την εκκλησία αυτή. Ο Λεονκλάβιος παραδίδει πως η εκκλησία μετατράπηκε σε τέμενος με το όνομα  «Χασάν πασά τζαμί». Σήμερα ονομάζεται «Γκιούλ τζαμί», δηλαδή «τέμενος του ρόδου». Κατά μία μάλλον ανακριβή παράδοση, ονομάστηκε έτσι επειδή η ημέρα της άλωσης της πόλης στις 29 Μαΐου του 1453 ταυτίστηκε με τον εορτασμό της μνήμης της Αγίας Θεοδοσίας και η εκκλησία ήταν τότε στολισμένη με ρόδα.  Χρησιμοποιήθηκε από τους Οθωμανούς ως αποθήκη μηχανημάτων και εφοδίων του οθωμανικού στόλου. Μετατράπηκε σε τέμενος πιθανώς επί σουλτάνου Σελήμ Β' (1566-1574). 

## Πηγή
* 

## Εξωτερικοί σύνδεσμοι
* 

Θεοδοσια
Άλφα Κενταύρου

Ο **Άλφα Κενταύρου** (**α Κενταύρου**) είναι ένα τριπλό αστρικό σύστημα στον νότιο αστερισμό του Κενταύρου. Αποτελείται από τρεις αστέρες: τον Άλφα Κενταύρου A, B και τον ερυθρό νάνο Εγγύτατο Κενταύρου, ο οποίος φιλοξενεί έναν εξωπλανήτη σε κατοικήσιμη ζώνη. Στο γυμνό μάτι εμφανίζεται ως απλός αστέρας και αποτελεί το τρίτο λαμπρότερο άστρο στον νυχτερινό ουρανό. 

Ο Άλφα Κενταύρου είναι το εγγύτερο αστρικό σύστημα στον Ήλιο, απέχοντας 1,34 parsec, ή 4,367 έτη φωτός.

## Αστρικό σύστημα Άλφα Κενταύρου
Οι δύο κύριοι αστέρες του αστρικού συστήματος εμφανίζονται ως ενιαίο άστρο με γυμνό μάτι, διακρίνονται όμως ως δύο ξεχωριστά αστρικά σώματα μόνο με παρατήρηση μέσω τηλεσκοπίου. Οι αστέρες αυτοί, με τις ονομασίες άλφα Κενταύρου Α και άλφα Κενταύρου Β, βρίσκονται σε στενή τροχιά μεταξύ τους. Εκτός από τους αστέρες αυτούς, εμφανίζεται σε σχετικά απομακρυσμένη απόσταση και ένας τρίτος, ο λεγόμενος «Εγγύτατος Κενταύρου» (ή Άλφα Κενταύρου C), ο όποιος λόγω του μικρού μεγέθους του δεν είναι εμφανής με γυμνό μάτι.(ονομάστηκε έτσι επειδή, από τα τρία άστρα, αυτό βρίσκεται οριακά πιο κοντά στην Γη).

Οι συνολικά τρεις αστέρες αποτελούν το αστρικό σύστημα του άλφα Κενταύρου, αν και δεν έχει αποδειχτεί με βεβαιότητα ότι υφίσταται κάποιο είδος ελλειπτικής τροχιάς μεταξύ του Εγγύτατου Κενταύρου με τους άλλους δύο κύριους αστέρες.
## Πλανητικό σύστημα

Τον Οκτώβριο του 2012 ανακοινώθηκε η ανακάλυψη ενός πλανήτη γύρω από τον άλφα Κενταύρου Β, ο οποίος είναι ο πιο κοντινός εξωηλιακός πλανήτης στη Γη. Ο πλανήτης έχει μάζα ίση με αυτή της Γης και ολοκληρώνει μια περιστροφή γύρω από το άστρο κάθε 3,24 μέρες. Ο ημιάξονας της τροχιάς του είναι 0,04 ΑΜ, περίπου 6 εκατομμύρια χιλιόμετρα. Εξαιτίας της εγγύτητάς του στο άστρο, η επιφανειακή θερμοκρασία του είναι 1.500&nbsp;°C.

## Παραπομπές


## Πηγές
* www.astrovox.gr/stars.html Τα αστέρια . Astrovox.
* Διπλοί Αστέρες. Εισαγωγή στην Αστρονομία. Ν. Σεργιούλας.
* http://www.eso.org/public/unitedkingdom/videos/eso1241a/ (Video: A journey to Alpha Centauri)

## Δείτε επίσης
* Κατάλογος αστέρων του Κενταύρου

## Εξωτερικοί σύνδεσμοι
* 

Κατηγορία:Αστέρες κύριας ακολουθίας τύπου G
Κατηγορία:Αστέρες κύριας ακολουθίας τύπου K
Κατηγορία:Αστέρες κύριας ακολουθίας τύπου M
Κατηγορία:Κένταυρος (αστερισμός)
Κατηγορία:Πλανητικά συστήματα
Κατηγορία:Τριπλά αστρικά συστήματα
Κατηγορία:Αστέρες με ονομασία κατά Bayer
Γεώργιος Κουμάντος

Ο **Γεώργιος Κουμάντος** (12 Φεβρουαρίου 1925 - 16 Αυγούστου 2007) ήταν Έλληνας νομικός. Ήταν καθηγητής αστικού δικαίου στο Καποδιστριακό Πανεπιστήμιο Αθηνών και υπηρεσιακός υπουργός Εσωτερικών, Δημόσιας Διοίκησης και Αποκέντρωσης.

## Βιογραφικά στοιχεία
Γεννήθηκε στην Αθήνα και ήταν γιος του Αναστασίου Κουμάντου, προέδρου του Νομικού Συμβουλίου του Κράτους κατά την περίοδο 1941 - 1949. Σπούδασε νομική στη νομική σχολή του πανεπιστήμιο Αθηνών και συμπλήρωσε τις σπουδές του στο πανεπιστήμιο του Αμβούργου. Κατά τη διάρκεια της κατοχής ανέπτυξε αντιστασιακή δράση, για την οποία και φυλακίστηκε. Ακολούθησε ακαδημαϊκή καριέρα και το 1960 έγινε υφηγητής του αστικού δικαίου στο Πανεπιστήμιο Αθηνών. Το 1968 απολύθηκε από την πανεπιστημιακή του θέση λόγω των αντιδικτατορικών του φρονημάτων. Για την συμμετοχή του στην «Εταιρεία Μελέτης Ελληνικών Προβλημάτων» συνελήφθη και εξορίστηκε το 1972 αρχικά στο Κερασοχώρι Ευρυτανίας και εν συνεχεία στο Θέρμο Τριχωνίδας. Μετά την πτώση της Χούντας επανήλθε στη θέση του και το 1975 εξελέγη καθηγητής του αστικού δικαίου. Το 1993 έγινε ομότιμος καθηγητής.

Ως νομικός συνέγραψε πλήθος επιστημονικών έργων ενώ συμμετείχε και σε αρκετές νομοπαρασκευαστικές επιτροπές ως μέλος ή πρόεδρος, σημαντικότερη των οποίων ήταν αυτή για την σύνταξη του νέου νόμου περί πνευματικής ιδιοκτησίας, στην οποία ήταν πρόεδρος. Επίσης έχει διατελέσει πρόεδρος της Διεθνούς Ένωσης για την Πνευματική Ιδιοκτησία, του Οργανισμού Βιομηχανικής Ιδιοκτησίας, Ευρωπαϊκής Επιτροπής Νομικής Συνεργασίας και της Επιτροπής Οικογενειακού Δικαίου του Συμβουλίου της Ευρώπης, ad hoc δικαστής του Ευρωπαϊκού Δικαστηρίου Ανθρωπίνων Δικαιωμάτων κ.α. Στις εκλογές του 2000 διορίστηκε από την κυβέρνηση Σημίτη στην θέση του υπηρεσιακού υπουργού Εσωτερικών, Δημόσιας Διοίκησης και Αποκέντρωσης. Είχε τιμηθεί με το παράσημο του Ταξιάρχη του Φοίνικος. Τα τελευταία χρόνια αρθρογραφούσε τακτικά στην εφημερίδα ''Η Καθημερινή'', της οποίας ήταν αντιπρόεδρος στο διοικητικό συμβούλιο.

Το 1974, έπειτα από αίτημα της Ένωσης Κέντρου, μίλησε μέσω της τηλεόρασης εναντίον του βασιλικού πολιτεύματος, με την ομιλία του αυτή να προκαλεί αντιδράσεις.

Απεβίωσε κολυμπώντας στις 16 Αυγούστου 2007 στο Άστρος Κυνουρίας.

## Πηγές


Κατηγορία:Έλληνες νομικοί
Κατηγορία:Έλληνες υπουργοί Εσωτερικών, Δημόσιας Διοίκησης και Αποκέντρωσης
Κατηγορία:Καθηγητές νομικής Αθηνών
Όρμος Γαυρίου

Ο **Όρμος Γαυρίου** ή **Γαυρείου**, επίσημη ονομασία του "όρμου Γαυρειό", βρίσκεται στο βόρειο τμήμα των δυτικών ακτών της Άνδρου. Σχηματίζεται μεταξύ του ακρωτηρίου Κακογκρέμι, επίσημα Γαυρίου, (Goremi κατά τους αγγλικούς χάρτες) και του ακρωτηρίου Κολώνα (ανατολικό κέρας). Έχει εύρος 3,5 μίλια είναι κυκλικός και ανοικτός προς τον Νότο.

Εντός του όρμου Γαυρίου σχηματίζονται τρεις επιμέρους μικροί όρμοι: ο ορμίσκος Φούρνος (ΒΔ.), ο του Αγίου Πέτρου (Β.-ΒΑ) και νότια το "Πόρτο Γαυρειό", λεγόμενος και "λιμένας" όπου και το Γαύριο, το επίνειο της Άνδρου. Ο τελευταίος αυτός είναι ο περισσότερο ασφαλής όρμος σ΄ όλους τους ανέμους ακόμα και στους νότιους.

Η ονομασία Γαύρειο αναφέρεται και από τον Ξενοφώντα ως τόπος αποβίβασης υπό τον Αλκιβιάδη του στρατεύματος που είχε από την "Ανδρία χώρα". Φαίνεται όμως ότι κατά τους Μακεδονικούς χρόνους είχε αλλάξει όνομα σε "*Γαύρηλος*" ή "*Γαυρηλός*", κατά δε τους ρωμαϊκούς σε "*Γαυρολέων*".
Κατά τον γνωστό φοινικιστή Μπεράρντ (Berard) στο έργο του "Λ΄ Οντυσί ε λε Φενισιέν" (1903) υποστηρίζει ότι το όνομα Γαύριο, πιθανώς εκ της αγγλικής που προφέρεται "γκάβριο", είναι φοινικικής καταγωγής εκ της σημιτικής ρίζας "*γκαούρ*" που σημαίνει "το εισερχόμενο".
*Σημειώνεται ότι στην ελληνική γλώσσα το επίθετο ο/η γαύρος, το γαύρον σημαίνει ο επαιρόμενος, ο ανδρείος, ο αγέρωχος.

Κατηγορία:Γεωγραφία της Άνδρου
Γαυριου
Κοινότητα Σκάλας Ωρωπού

Η **κοινότητα Σκάλας Ωρωπού** ήταν κοινότητα της ανατολικής Αττικής που υπήρξε στο διάστημα 1912-2002. Βρισκόταν στο βορειοανατολικότερο τμήμα της Αττικής και συνόρευε με τις κοινότητες Ωρωπού, Νέων Παλατίων και  Συκάμινου. Αποτελούταν από ένα κοινοτικό διαμέρισμα, καταλάμβανε έκταση 12,4 τ.χλμ. και ο πληθυσμός της σύμφωνα με την απογραφή του 2001 ήταν 3.775 κάτοικοι. Έδρα της κοινότητας ήταν η Σκάλα Ωρωπού. Ο μεγαλύτερος πληθυσμιακά οικισμός της κοινότητας ήταν το Χαλκούτσι, που  αποτελεί και τον βορειότερο οικισμό της Αττικής. Η κοινότητα το 2002 ενώθηκε στον νεοσχηματιζόμενο τότε δήμο Ωρωπίων.

## Διαίρεση
Η κοινότητα περιλάμβανε τους παρακάτω οικισμούς (σε παρένθεση ο πληθυσμός σύμφωνα με την απογραφή του 2011):
::* η Σκάλα Ωρωπού [ 1.289 ]
::* η Νέα Πολιτεία [ 404 ]
::* το Χαλκούτσι [ 2.082 ]

## Ιστορική εξέλιξη της Κοινότητας
Η κοινότητα Σκάλας Ωρωπού συστάθηκε με την διοικητική διαίρεση του 1912 με την οποία καταργήθηκαν οι διευρυμένοι δήμοι και αντικαταστάθηκαν από μικρότερες κοινότητες. Μέχρι τότε η περιοχή ανήκε στον πρώην διευρυμένο δήμο Ωρωπίων. Στην κοινότητα εντάχθηκε και ο οικισμός Χαλκούτσι και στην συνέχεια τα Νέα Παλάτια τα οποία από το 1928 αποτέλεσαν ξεχωριστή κοινότητα. Κατά την διάρκεια των επόμενων δεκαετιών μέσα στα όρια της κοινότητας Ωρωπού αναγνωρίστηκαν οι οικισμοί Νέα Πολιτεία και Πηγαδάκι. Η κοινότητα διατηρήθηκε μέχρι το 2002 οπότε μαζί με τις κοινότητες Ωρωπού και Νέων Παλατίων συγκρότησαν τον δήμο Ωρωπίων με έδρα την Σκάλα Ωρωπού. Ο νέος δήμος διατηρήθηκε μέχρι το 2010 οπότε με την εφαρμογή του σχεδίου Καλλικράτης αντικαταστάθηκε από τον νέο διευρυμένο δήμο Ωρωπού.

## Παραπομπές


## Εξωτερικοί Σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Κατηγορία:Δήμοι και Κοινότητες της Αττικής
Κοινότητα Συκάμινου

Η **κοινότητα Συκάμινου** ήταν κοινότητα της ανατολικής Αττικής η οποία λειτούργησε στο διάστημα 1929-2010 οπότε και καταργήθηκε με την εφαρμογή του προγράμματος Καλλικράτης. Βρισκόταν στο βορειοανατολικό τμήμα της Αττικής και συνόρευε με τις κοινότητες Ωρωπού, Σκάλας Ωρωπού και τον δήμο Αυλώνα. Αποτελούταν από ένα κοινοτικό διαμέρισμα, καταλάμβανε έκταση 18,9 τ.χλμ. και ο πληθυσμός του σύμφωνα με την απογραφή του 2001 ήταν 1.522 κάτοικοι. Έδρα της κοινότητας ήταν το Συκάμινο.

## Διαίρεση
Η κοινότητα περιλάμβανε τους παρακάτω οικισμούς (σε παρένθεση ο πληθυσμός σύμφωνα με την απογραφή του 2001):
: ** Κ.δ. Συκαμίνου ** [ 1.522 ]  
::* το Συκάμινο [ 865 ]  
::* το Καμάρι [ 104 ]  
::* το Κατηφόρι [ 78 ]  
::* το Νέο Συκάμινο [ 270 ]  
::* ο Πευκιάς [ 205 ]

## Ιστορική εξέλιξη της Κοινότητας
Η κοινότητα Συκαμίνου συστάθηκε το 1929 οπότε και αποσπάστηκε από την κοινότητα Ωρωπού στην οποία ανήκε μέχρι τότε. Παλαιότερα η περιοχή ανήκε στον πρώην διευρυμένο δήμο Ωρωπίων. Κατά την διάρκεια των επόμενων δεκαετιών μέσα στα όρια της κοινότητας Ωρωπού αναγνωρίστηκαν οι οικισμοί Καμάρι, Κατηφόρι, Νέο Συκάμινο και Πευκιάς. Η κοινότητα διατηρήθηκε αμετάβλητη με την διοικητική διαίρεση του 1997 και καταργήθηκε με την εφαρμογή του σχεδίου Καλλικράτης την 1η Ιανουαρίου του 2011, οπότε συνενώθηκε στον νέο διευρυμένο δήμο Ωρωπού.

## Παραπομπές


## Εξωτερικοί Σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Κατηγορία:Δήμοι και Κοινότητες της Αττικής
Δήμος Αυλώνος Αττικής

Ο **Δήμος Αυλώνος** ήταν δήμος της ανατολικής Αττικής ο οποίος λειτούργησε στο διάστημα 1990-2010 οπότε και καταργήθηκε με την εφαρμογή του προγράμματος Καλλικράτης. Βρισκόταν στο βόρειο τμήμα της Αττικής και συνόρευε με τον νομό Βοιωτίας στα βόρεια και δυτικά, τον δήμο Αχαρνών στα νότια και τις κοινότητες  Ωρωπού, Συκαμίνου και Μαλακάσας στα ανατολικά. Περιλάμβανε ένα δημοτικό διαμέρισμα, καταλάμβανε έκταση 106 τ.χλμ. και ο πληθυσμός του σύμφωνα με την απογραφή του 2001 ήταν 5.184 κάτοικοι.. Έδρα του δήμου ήταν ο Αυλώνας.

## Διαίρεση
Ο δήμος Αυλώνας περιλάμβανε τους παρακάτω οικισμούς (σε παρένθεση ο πληθυσμός σύμφωνα με την απογραφή του 2001):
::* ο Αυλώνας [ 5.056 ]  
::* το Ασπροχώρι [ 128 ]

## Διοικητικές μεταβολές
Ο δήμος Αυλώνος δημιουργήθηκε το 1990 με την αναγνώριση της μέχρι τότε κοινότητας Αυλώνα σε δήμο. Ο δήμος διατηρήθηκε αμετάβλητος μετά την εφαρμογή του σχεδίου Καποδίστριας, το 1997. Η αντίστοιχη κοινότητα είχε συσταθεί για πρώτη φορά το 1912, μετά την διάσπαση του τότε διευρυμένου δήμου Ωρωπίων, με αρχική ονομασία Κοινότητα Σαλεσίου. Το 1927 μετονομάστηκε σε κοινότητα Αυλώνος. Ο Δήμος Αυλώνος καταργήθηκε την 1η Ιανουαρίου 2011 καθώς με την εφαρμογή του σχεδίου Καλλικράτης ενσωματώθηκε στον νέο δήμο Ωρωπού.

## Δήμαρχοι
Παρακάτω παρουσιάζονται ορισμένοι Δήμαρχοι του δήμου Αυλώνας:
*1998, Δημήτριος Κυριάκου του Κων., με το συνδυασμό Δημοτική Δημοκρατική Κίνηση Αυλώνα, στο Β' γύρο των εκλογών με 53,8%
*2002, Αγγελής Σύρμας του Ιωάννου, με το συνδυασμό Δημοκρατική Ανανέωση Αυλώνα, στο Β' γύρο των εκλογών με 51,2%
*2006, Αγγελής Σύρμας του Ιωάννου, στον Α' γύρο των εκλογών με 47,59%

## Παραπομπές


## Εξωτερικοί σύνδεσμοι
*Δήμος Αυλώνα 

Κατηγορία:Δήμοι και Κοινότητες της Αττικής
Κατσιμίδι Αττικής

Το **Κατσιμίδι** είναι κορυφή της ανατολικής Πάρνηθας με υψόμετρο 830 μέτρων. Βρίσκεται βόρεια της Βαρυμπόμπης και του Τατοΐου. Στα βόρεια της κορυφής υπάρχει μικρός οικισμός που είχε δημιουργηθεί από Αρβανίτες κτηνοτρόφους. Ο οικισμός αυτός έχει ενωθεί σήμερα με τον νεόκτιστο οικισμό της Αγίας Τριάδας. 

Στην περιοχή του Κατσιμιδίου έχουν βρεθεί ίχνη οχύρωσης του 4ου αιώνα π.Χ. Η οχύρωση χρησίμευε ως παρατηρητήριο ή ως φρυκτωρία. Στον χώρο αυτόν λειτουργεί σήμερα πυροφυλάκιο της πυροσβεστικής υπηρεσίας. 

## Παραπομπές



Κατηγορία:Χωριά της περιφερειακής ενότητας Ανατολικής Αττικής
Κατηγορία:Πάρνηθα
Βλέπω το Θάνατό σου 4

Το **Βλέπω το Θάνατο σου 4** (αγγλικά: The Final Destination) είναι ταινία τρόμου Αμερικανικής παραγωγής έτους 2009. Είναι η συνέχεια των ταινιών Βλέπω το Θάνατό σου (2000), Βλέπω το Θάνατό σου 2 (2003) και Βλέπω το Θάνατό σου 3 (2006).

## Περίληψη
Μια διασκεδαστική ημέρα κατά τη διάρκεια των αγώνων, ο Νικ Ο’Μπάνον έχει ένα τρομακτικό προμήνυμα: μια πλειάδα παράξενων γεγονότων προκαλούν μαζικές συγκρούσεις αυτοκινήτων. Τα φλεγόμενα οχήματα εκρήγνυνται, τα θραύσματα σκοτώνουν βίαια τους φίλους του, ενώ το άνω διάζωμα των κερκίδων υποχωρεί και τον καταπλακώνει. Όταν ξύπνησε από το προμήνυμα, ο Νικ μέσα στον πανικό του, προσπαθεί να πείσει την αγαπημένη του, Λόρι, και τους φίλους τους, Τζάνετ και Χαντ να φύγουν…

Οι τέσσερις φίλοι νομίζουν ότι έχουν ξεγελάσει τον θάνατο. Τα προμηνύματα του Νικ συνεχίζονται και οι επιζήσαντες των συγκρούσεων αρχίζουν να πεθαίνουν ένας-ένας με ανεξήγητο και υπερφυσικό τρόπο και με τη σειρά που έπρεπε να έχουν πεθάνει σύμφωνα με το σχέδιο του Χάρου. Ο Νικ πρέπει να βρει τον τρόπο να ξεγελάσει μια για πάντα τον θάνατο, πριν φτάσει και γι’αυτόν ο θάνατός του.

## Συνέχεια
* Βλέπω το Θάνατό σου 5 (2011), Σκηνοθεσία: Στίβεν Κουέιλ

## Παραπομπές

## Εξωτερικοί σύνδεσμοι
* Επίσημη ιστοσελίδα
*

Βλέπω το Θάνατό σου 4
Βλέπω το Θάνατό σου 4
Κατηγορία:Αγγλόφωνες ταινίες
Κατηγορία:Αμερικανικές υπερφυσικές ταινίες τρόμου
Κατηγορία:Ταινίες γυρισμένες στην Αλαμπάμα
Κατηγορία:Ταινίες γυρισμένες στη Φλόριντα
Κατηγορία:Ταινίες γυρισμένες στη Νέα Ορλεάνη
Κατηγορία:Αμερικανικές 3D ταινίες
Κατηγορία:Ταινίες παραγωγής New Line Cinema
Κατηγορία:Αμερικανικές ταινίες τρόμου
Κατηγορία:Ταινίες σίκουελ
Πευκόφυτο Αττικής

Το **Πευκόφυτο** είναι οικισμός της ανατολικής Αττικής που βρίσκεται βόρεια του Αγίου Στεφάνου και συνορεύει με το Καπανδρίτι. Το Πευκόφυτο έχει αναπτυχθεί τα τελευταία χρόνια, καθώς στην περιοχή χτίζονται σύγχρονες μονοκατοικίες, και ο οικισμός έχει σχεδόν ενωθεί με τον Άγιο Στέφανο, συναποτελώντας την Δημοτική Ενότητα Αγίου Στεφάνου. Στο παρελθόν υπήρχε στην περιοχή μικρός κτηνοτροφικός οικισμός με το όνομα *Σπατατζίκι*.

## Παραπομπές


## Πηγές
* Σπατατζίκι

Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Διονύσου
Κοινότητα Νέων Παλατίων

Η **κοινότητα Νέων Παλατίων** ήταν κοινότητα της ανατολικής Αττικής που υπήρξε στο διάστημα 1928-2002. Βρισκόταν στο βορειοανατολικό τμήμα της Αττικής και συνόρευε με τις κοινότητες Μαρκοπούλου Ωρωπού, Μαλακάσας και  Σκάλας Ωρωπού. Αποτελούταν από ένα κοινοτικό διαμέρισμα, καταλάμβανε έκταση 5,2 τ.χλμ. και ο πληθυσμός της σύμφωνα με την απογραφή του 2001 ήταν 3.647 κάτοικοι. Έδρα της κοινότητας είναι τα Νέα Παλάτια. Η κοινότητα το 2002 ενώθηκε στον νεοσχηματιζόμενο τότε δήμο Ωρωπίων.

## Διαίρεση
Η κοινότητα περιλάμβανε τους παρακάτω οικισμούς (σε παρένθεση ο πληθυσμός σύμφωνα με την απογραφή του 2001):
: ** Κ.δ. Νέων Παλατίων ** [ 3.647 ]  
::* τα Νέα Παλάτια [ 2.423 ]  
::* η Αγία Αικατερίνη [ 216 ]  
::* ο Άγιος Αθανάσιος [ 57 ]  
::* ο Άγιος Κωνσταντίνος [ 870 ]  
::* οι Πόντιοι [ 81 ]

## Ιστορική εξέλιξη της Κοινότητας
Η κοινότητα Νέων Παλατίων συστάθηκε το 1928 οπότε και αποσπάστηκε από την κοινότητα Σκάλας Ωρωπού στην οποία ανήκε μέχρι τότε. Μέχρι τότε η περιοχή ανήκε στον πρώην διευρυμένο δήμο Ωρωπίων. Κατά την διάρκεια των επόμενων δεκαετιών μέσα στα όρια της κοινότητας Νέων Παλατιών συμπεριλήφθηκαν και οι οικισμοί Αγία Αικατερίνη, Άγιος Αθανάσιος, Άγιος Κωνσταντίνος και Πόντιοι. Η κοινότητα διατηρήθηκε μέχρι το 2002 οπότε μαζί με τις κοινότητες Ωρωπού και Σκάλας Ωρωπού συγκρότησαν τον δήμο Ωρωπίων με έδρα την Σκάλα Ωρωπού. Ο νέος δήμος διατηρήθηκε μέχρι το 2010 οπότε με την εφαρμογή του σχεδίου Καλλικράτης αντικαταστάθηκε από τον νέο διευρυμένο δήμο Ωρωπού.

## Παραπομπές


## Εξωτερικοί Σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Κατηγορία:Δήμοι και Κοινότητες της Αττικής
Κοινότητα Μαρκοπούλου Ωρωπού

Η **κοινότητα Μαρκοπούλου Ωρωπού** ήταν κοινότητα της ανατολικής Αττικής η οποία λειτούργησε στο διάστημα 1912-2010 οπότε και καταργήθηκε με την εφαρμογή του προγράμματος Καλλικράτης. Βρισκόταν στο βορειοανατολικό τμήμα της Αττικής και συνόρευε με τις κοινότητες Καλάμου, Μαλακάσας και την κοινότητα Νέων Παλατίων. Περιλάμβανε ένα κοινοτικό διαμέρισμα, καταλάμβανε έκταση 23,2 τ.χλμ. και ο πληθυσμός του σύμφωνα με την απογραφή του 2001 ήταν 3.894 κάτοικοι. Έδρα της κοινότητας ήταν το Μαρκόπουλο.

## Διαίρεση
Η κοινότητα περιλάμβανε τους παρακάτω οικισμούς (σε παρένθεση ο πληθυσμός σύμφωνα με την απογραφή του 2001):
: ** Κ.δ. Μαρκοπούλου Ωρωπού ** [ 3.894 ]  
::* το Μαρκόπουλο [ 3.532 ]  
::* η Αγία Βαρβάρα [ 155 ] 
::* ο Θέαλος 
::* το Μπάφι [ 36 ]  
::* το Νέο Λιβύσσιο [ 171 ]

## Ιστορική εξέλιξη της Κοινότητας
Η κοινότητα Μαρκοπούλου συστάθηκε με την διοικητική διαίρεση του 1912 με την οποία καταργήθηκαν οι διευρυμένοι δήμοι και αντικαταστάθηκαν από μικρότερες κοινότητες. Μέχρι τότε η περιοχή ανήκε στον πρώην διευρυμένο δήμο Ωρωπίων. Στην κοινότητα εντάχθηκαν και οι οικισμοί Νέο Λιβύσσιο, Μπάφι, Μαυροσουβάλα  Μαλακάσα και Μήλεσι. Το 1934 αποσπάστηκαν από την κοινότητα οι οικισμοί Μαλακάσα και Μήλεσι συγκροτώντας την κοινότητα Μαλακάσας ενώ στο διάστημα μεταξύ 1929 -1955  είχε αποσπαστεί από την κοινότητα και ο οικισμός Μαυροσουβάλα συγκροτώντας την κοινότητα Μαυροσουβάλας.  Κατά την διάρκεια των επόμενων δεκαετιών η κοινότητα διατηρήθηκε αμετάβλητη μέχρι τα τέλη του 2010 οπότε με την εφαρμογή του σχεδίου Καλλικράτης καταργήθηκε και εντάχθηκε στον νέο διευρυμένο δήμο Ωρωπού.

## Παραπομπές


## Εξωτερικοί Σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Κατηγορία:Δήμοι και Κοινότητες της Αττικής
Η μενεξεδένια πολιτεία

***Η μενεξεδένια πολιτεία*** είναι μυθιστόρημα του συγγραφέα Άγγελου Τερζάκη. Πρωτοεκδόθηκε το 1937 από τις εκδόσεις του βιβλιοπωλείου της «Εστίας».

Η ιστορία περιγράφει τη ζωή μιας αστικής οικογένειας και του στενού περιβάλλοντός της. Η υπόθεση εκτυλίσσεται στην Αθήνα (Πλάκα) και έχει σαν επίκεντρο την οικογένεια Μαλβή, που αποτελείται από τον άβουλο και ασήμαντο πατέρα και την όμορφη και φιλόδοξη μητέρα που τελικά εγκαταλείπει την οικογένεια, καθώς και τα παιδιά που καλούνται να προσαρμοστούν σ' αυτά τα δεδομένα.  

Πρόκειται για αντιπροσωπευτικό δείγμα τόσο του συγγραφέα, όσο και του λογοτεχνικού ρεύματος που κυριάρχησε τη δεκαετία του 1930. Η *μενεξεδένια πολιτεία* δεν είναι άλλη από την Αθήνα, αν και ο τίτλος είναι παραπλανητικός, καθώς πρόκειται για μια πόλη που αρχίζει να χάνει την ειδυλλιακή της όψη, ενώ η ζωή των ηρώων που περιγράφει ο συγγραφέας είναι άχαρη.

Το μυθιστόρημα μεταφέρθηκε το 1975 στη μικρή οθόνη ως σίριαλ που προβλήθηκε στο ΕΙΡΤ σε σκηνοθεσία Κώστα Φέρρη και τηλεοπτική διασκευή από το Γιάννη Κανδήλα ενώ νωρίτερα, το 1954, μία παραλλαγή του μυθιστορήματος είχε γυριστεί ως κινηματογραφική ταινία με τον τίτλο «Νυχτερινή περιπέτεια», σε σενάριο και σκηνοθεσία του ίδιου του Άγγελου Τερζάκη.

## Πηγές
*«Η μενεξεδένια πολιτεία», Εκδόσεις Βιβλιοπωλείου της «Εστίας», 16η έκδοση, Αθήνα 1995, ISBN 960-05-0073-8
*''Σαν σήμερα'': Άγγελος Τερζάκης

Μενεξεδενια
Προκαρυωτικά κύτταρα

[μικρογραφία|δεξιά|350px|
'''1:''' Τριχίδια,
'''2:''' Πλασμίδιο,
'''3:''' [Ριβόσωμα|Ριβοσώματα,
**4:** Κυτταρόπλασμα,
**5:** Κυτταρική μεμβράνη,
**6:** Κυτταρικό τοίχωμα,
**7:** Βακτηριακό έλυτρο,
**8:** Πυρηνοειδές,
**9:** Βακτηριακό μαστίγιο]]

Στη Βιολογία με τον όρο **προκαρυωτικά** ή **προκαρυώτες** (ελληνικής ετυμολογίας διεθνής όρος) χαρακτηρίζονται τα κύτταρα τα οποία δεν έχουν σχηματισμένο πυρήνα (αρχαία ελληνικά "*κάρυον*"), εξ ου και η ονομασία τους, φερόμενα σε αντιδιαστολή με κύτταρα που έχουν σχηματισμένο πυρήνα, τα λεγόμενα ευκαρυωτικά κύτταρα, ή ευκαρυώτες. Τα κύτταρα αυτά παρουσιάζουν απλούστερη δομή από αυτήν των ευκαρυωτικών και μέγεθος μικρότερο.

Εξωτερικά τα προκαρυωτικά κύτταρα διαχωρίζονται από το περιβάλλον με την κυτταρική μεμβράνη, πλην όμως εσωτερικά δεν έχουν οποιοδήποτε άλλο μεμβρανικό σχηματισμό, όπως π.χ. κυτταρικό πυρήνα.
Αντ' αυτού το γενετικό τους υλικό που είναι σχεδόν πάντα ένα δίκλωνο κυκλικό μόριο DNA, βρίσκεται σε μια περιοχή του κυττάρου που λέγεται πυρηνοειδές.

Επίσης θεωρείται ότι, λόγω της απλότητας της δομής τους, τα προκαρυωτικά κύτταρα εμφανίστηκαν πριν από τα ευκαρυωτικά και ως επί το πλείστον οι προκαρυωτικοί οργανισμοί είναι μονοκύτταροι και ανήκουν στα Βακτήρια και στα Αρχαία.

## Πηγές
* 

## Βιβλιογραφία
* Φ. Καφάτος "*Εισαγωγή στη σύγχρονη βιολογία*" Εκδ. Διογένης 1976
* Ι. Γ. Γεωργάτσος "*Βιοχημεία*" ΑΠΘ 1980
* Λ. Μαργαρίτης "*Κυτταρική βιολογία*" Εκδ. Επτάλοφος ΑΒΕΕ 1985
* Εκδοτική Αθηνών "*Γενική Βιολογία*" 1989
* Ν.Σ. Χριστοδουλάκης "*Σύγχρονη Βιολογία*" Εκδ. Πατάκη 1994
## Εξωτερικοί σύνδεσμοι

Κατηγορία:Βακτηριολογία
Κατηγορία:Ζωντανοί οργανισμοί
Κατηγορία:Κύτταρο
Κατηγορία:Μικροβιολογία
Αγία Τριάδα Αττικής

Στην Αττική συναντώνται τρεις οικισμοί με την ονομασία **Αγία Τριάδα**: 

*Αγία Τριάδα Αφιδνών Αττικής: Οικισμός στις ανατολικές πλαγιές της Πάρνηθας
*Αγία Τριάδα Μεγαρέων Αττικής:Οικισμός στα παράλια του Σαρωνικού, νότια των Μεγάρων
*Αγία Τριάδα Μαρκοπούλου Αττικής:Οικισμός λίγο έξω από το Μαρκόπουλο Μεσογαίας.
Άγιος Κωνσταντίνος Ωρωπού

Ο **Άγιος Κωνσταντίνος** είναι παραθεριστικός οικισμός της Ανατολικής Αττικής στον Δήμο Ωρωπού. Βρίσκεται στο βορειοανατολικό τμήμα του νομού και τα παράλια του Νότιου Ευβοϊκού κόλπου, ανάμεσα στο Χαλκούτσι και την Σκάλα Ωρωπού σε υψόμετρο 1 μέτρο. Ο Άγιος Κωνσταντίνος ανήκει στο παραθεριστικό συγκρότημα Ωρωπού που περιλαμβάνει όλη την παραλιακή ζώνη από τα Νέα Παλάτια μέχρι το Χαλκούτσι. Διοικητικά ανήκει στον δήμο Ωρωπού. Ο οικισμός αναγνωρίστηκε το 1971 και εντάχθηκε στην τότε κοινότητα Νέων Παλατίων.

Πορεία του πληθυσμού:

## Παραπομπές


Κατηγορία:Χωριά της περιφερειακής ενότητας Ανατολικής Αττικής
Ανδρέας Κυπριανού (ποδοσφαιριστής)

Ο **Ανδρέας Κυπριανού** είναι Κύπριος ποδοσφαιριστής που αγωνίζεται στο χώρο της επίθεσης.

## Βιογραφικό
Ξεκίνησε την καριέρα του από τις ακαδημίες της Νέας Σαλαμίνας Αμμοχώστου. Το 2004 εντάχθηκε στην πρώτη ομάδα έως το 2010 που εντάχθηκε στην Ανόρθωση. Τον Ιανουάριο του 2011 μετακινήθηκε στην Ελλάδα και στον Ιωνικό Νίκαιας. Το καλοκαίρι του 2011 επέστρεψε στην Κύπρο και στην Ομόνοια Αραδίππου. Την περίοδο 2012-13 αγωνίστηκε με τα χρώματα του Άρη Λεμεσού.

## Τίτλοι
*Πρωτάθλημα Β΄ κατηγορίας (1): 2013

## Διακρίσεις
Την περίοδο 2011-2012 ήταν ο πρώτος σκόρες της Β΄ κατηγορία ποδοσφαίρου ανδρών Κύπρου 2011-12 με 13 τέρματα. Την ίδια περίοδο έχει βραβευτεί ως ο καλύτερος επιθετικός της διοργάνωσης από τον Παγκύπριο Σύνδεσμο Ποδοσφαιριστών.

## Παραπομπές


## Πηγές

*Ανδρέας Κυπριανού
*Επενδύει στον Ανδρέα Κυπριανού η Ανόρθωση
*Ιωνικός: Απέκτησε τον Ανδρέα Κυπριανού
*Ομόνοια Αρ.: Δικός της ο Ανδρέας Κυπριανού
*«Αν ήμουν ιδιόμορφος, δεν θα χάριζα λεφτά…»
*Ανδρέας Κυπριανού: Πέτυχε 5 γκολ, τα 4 σε 12΄

Κατηγορία:Κύπριοι ποδοσφαιριστές
Κατηγορία:Ποδοσφαιριστές Νέας Σαλαμίνας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ομόνοιας Αραδίππου
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Άρη Λεμεσού
Κατηγορία:Ποδοσφαιριστές Εθνικής Κύπρου Κ21
Κατηγορία:Ξένοι ποδοσφαιριστές στην Ελλάδα
Κατηγορία:Κύπριοι ποδοσφαιριστές στο εξωτερικό